Петко Р. Славейков
Голям Пенчо

chitanka.info

Пенчо е ерген,

но не е учен.

Не знай да чете,

никой го не ще

за чиновник млад.

Няма занаят,

стана той пъдар,

после говедар…

Ходи гладен, гол,

тегли като вол,

нищичко не знай,

плаче и се кай,

що така се вел,

що така не чел!

1888

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.